C 225/8
HU
Az Európai Unió Hivatalos Lapja
2023.6.27.
29.
Az OLAF-rendelet által ráruházott ellenőrzési feladatok megfelelő végrehajtása érdekében a Felügyelő Bizottságnak érdemi, átfogó, elegendő és időszerű információkhoz kell hozzáférnie.
A 883/2013/EU, Euratom rendelet (9) új 15. cikkének (1) bekezdése előírja, hogy a Felügyelő Bizottság számára hozzáférést kell biztosítani minden olyan OLAF-információhoz és -dokumentumhoz, amelyet a Felügyelő Bizottság ellenőrzési- és felügyeleti feladatainak ellátásához szükségesnek ítél. 30.
Az OLAF és a Felügyelő Bizottság között jelenleg elfogadott munkamegállapodások (10) részleges közvetlen hozzáférést biztosítanak a Felügyelő Bizottságnak az OLAF ügyviteli rendszerében (OCM) rendelkezésre álló és nyilvántartott ügyekkel kapcsolatos információkhoz.
A munkamegállapodások 13. cikkének (2) bekezdése szerint a Felügyelő Bizottságnak teljes körű hozzáféréssel kell rendelkeznie a 12 hónapnál hosszabb ideje folyamatban lévő vizsgálatokhoz. 31.
E tekintetben mint minden évben, a Felügyelő Bizottság tájékoztatást kapott az OLAF-tól a 12 hónapnál hosszabb ideig tartó vizsgálatokról.
Annak jobb megértése érdekében, hogy egyes vizsgálatok miért tartanak hosszú ideig, a Felügyelő Bizottság a több mint 36 hónapig tartó OLAF-vizsgálatokra összpontosította figyelmét.
3.2.1.
A Felügyelő Bizottság által 2022-ben megkapott, 12 hónapnál tovább tartó vizsgálatokra vonatkozó jelentések 32.
Amennyiben a vizsgálatot nem lehet a megindítását követő 12 hónapon belül lezárni, az OLAF-rendelet 7. cikkének (8) bekezdése (11) előírja, hogy az OLAF főigazgatójának a vizsgálat megindítását követően 12 hónappal, majd azt követően hathavonta hivatalosan jelentést kell tennie a Felügyelő Bizottságnak.
Ezekben a jelentésekben az OLAF ismerteti a vizsgálat folytatásának okait és adott esetben (12) a vizsgálat felgyorsítása érdekében meghozandó korrekciós intézkedéseket, valamint a befejezés várható időkeretét.
33. 2022-ben a Felügyelő Bizottság 751 jelentést kapott az OLAF-tól 467, 12 hónapnál tovább tartó egyedi vizsgálattal kapcsolatban.
A jelentett ügyek 54,17 %-a meghaladta a 24 hónapot (1. ábra).
A 2. ábra bemutatja az OLAF-vizsgálatok ágazatok szerinti megoszlását.
1. ábra
(9) (10) (11) (12)
Az (EU, Euratom) 2020/2223 rendelettel módosítottak szerint.
Az OLAF és az OLAF Felügyelő Bizottsága közötti új munkamegállapodások a https://supervisory-committee-olaf.europa.eu/system/ files/2021-10/OLAF%20SC%20WA%20signed.pdf.pdf címen érhetők el.
A 883/2013/EU, Euratom rendelet 7. cikkének (8) bekezdése kimondja: „Amennyiben egy vizsgálat nem zárható le a megindítását követő 12 hónapon belül, a főigazgató a 12 hónapos időtartam lejártakor és ezt követően hathavonta jelentést készít a Felügyelő Bizottság számára, amelyben ismerteti a vizsgálat elhúzódásának okait, és a helyzet orvoslása érdekében tervezett intézkedéseket.”
Az OLAF-rendelet 7. cikke (8) bekezdésének szövegét az (EU, Euratom) 2020/2223 módosító rendelet kiegészítette az „adott esetben” szövegrésszel.